Návrh harmonogramu zverejňovania výziev na predkladanie projektov podľa operačných programov, jednotných programových dokumentov a iniciatív spoločenstva na rok 2006 a vyhodnotenie plnenia harmonogramu zverejňovania výziev na predkladanie projektov za rok 2005.

Implementácia štrukturálnych fondov sa realizuje prostredníctvom výziev na predkladanie projektov alebo priamym prideľovaním finančných prostriedkov. Riadiace orgány majú vo svojich programových dokumentoch a doplnkoch programov stanovené limity na čerpanie finančných prostriedkov podľa priorít, opatrení/podopatrení. Z dôvodu kontrahovania finančných prostriedkov majú jednotlivé riadiace orgány za úlohu spracovať časový harmonogram výziev na predkladanie projektov.
 
Prostredníctvom zverejnených výziev na predkladanie projektov je široká verejnosť informovaná o možnostiach čerpania prostriedkov v rámci programového dokumentu vrátane podmienok a procedúr upravujúcich proces predkladania žiadostí o poskytnutie nenávratného finančného príspevku, ďalej len „žiadosť o NFP“.

Výzva je vypracovaná v zmysle časového harmonogramu daného opatrenia/podopatrenia, pričom obsahuje nasledovné povinné náležitosti: údaje o výzve, relevantné dokumenty, údaje o opatrení/podopatrení, oprávnení žiadatelia, oprávnené aktivity, oprávnené výdavky, údaje o predkladaní žiadostí, kontakt pre bližšie informácie, prílohy.

I. Vyhodnotenie harmonogramu výziev za rok 2005

1/ Ministerstvo pôdohospodárstva SR

Prvé kolo prijímania žiadostí v roku 2005 v rámci SOP PaRV bolo Pôdohospodárskou platobnou agentúrou (ďalej len PPA) uskutočnené na tri podopatrenia v termíne od 1.2. do 15. 2. 2005.
V tomto termíne PPA prijala 151 žiadostí, ktorých požadovaný nenávratný finančný príspevok (ďalej len NFP) predstavoval 901,5 mil. Sk. Počet prijatých žiadostí podľa jednotlivých podopatrení bol nasledovný:
podopatrenie 2.1.1. – 39 žiadostí,
podopatrenie 2.1.2. – 52 žiadostí,
podopatrenie 2.3.2. – 60 žiadostí.

K 15.11.2005 PPA schválila 118 projektov s podpísanou zmluvou, ktorých príspevok z verejných fondov (spolufinancovanie EÚ a štátneho rozpočtu) predstavuje 579,8 mil. Sk. Doposiaľ bolo vyradených 14 projektov z tohto kola.

Druhé kolo prijímania žiadostí bolo uskutočnené na dve opatrenia a tri podopatrenia v termíne od 1. 4. do 15. 4. 2005.

V tomto termíne PPA prijala 1 280 žiadostí, ktorých celkový požadovaný NFP  predstavoval 7,2 mld. Sk. 

Najviac projektov bolo podaných na opatrenie 1.1. Investície do poľnohospodárskych podnikov - 1 203 žiadostí s požadovaným príspevkom z verejných zdrojov 6,93 mld. Sk, čo vysoko prekračuje disponibilný finančný limit (1,359 mld. Sk na roky 2004-2006) pre toto opatrenie. Na PPA sa uskutočnilo bodové hodnotenie žiadostí podľa hodnotiacich kritérií uvedených v Príručke pre žiadateľa pre opatrenie 1.1. Po ukončení tohto procesu, PPA 15.6.2005 zverejnila na svojej internetovej stránke predbežný zoznam obodovaných projektov. V súčasnosti sa priebežne posudzujú projekty na regionálnych pracoviskách a na ústredí PPA v súlade s platnými pracovnými postupmi a pripravujú sa výzvy na doplnenie žiadostí v súvislosti so zdokumentovaním spôsobov financovania projektov. Podpis zmlúv o poskytnutí NFP pre projekty prijaté v tomto kole na opatrenie 1.1. (v rámci disponibilného finančného limitu) sa plánuje v decembri 2005. 

Podpis zmlúv pre prijaté projekty v rámci ostatných opatrení a podopatrení (2.2.1., 2.2.2., 2.4.) sa plánoval ukončiť v novembri 2005. Vyraďovanie nevyhovujúcich žiadostí sa bude uskutočňovať priebežne. Doposiaľ bolo uzatvorených 10 zmlúv vo výške schválených verejných zdrojov 37,6 mil. Sk. 

Tretie kolo prijímania žiadostí bolo PPA uskutočnené na opatrenie 1.2. Zlepšenie spracovania a predajnosti poľnohospodárskych produktov v termíne od 1. 6. 2005 do 15. 6. 2005.

V tomto termíne bolo prijatých 208 žiadostí, ktorých požadovaný NFP zo SOP P-RV predstavoval  3,35 mld. Sk. Keďže objem požadovaných finančných prostriedkov z verejných zdrojov (3,35 mld. Sk) vysoko prekračuje súčasné voľné zdroje v rámci tohto opatrenia pre roky 2004 - 2006 (0,845 mld. Sk), PPA bude postupovať rovnako ako v prípade opatrenia 1.1. Na PPA sa uskutočnilo bodové hodnotenie žiadostí podľa  hodnotiacich  kritérií uvedených v Príručke pre žiadateľa pre opatrenie 1.2. Po ukončení tohto procesu PPA zverejnila v auguste 2005 na svojej internetovej stránke predbežný zoznam obodovaných projektov. Ďalšie informácie o spracovávaní žiadostí budú známe koncom novembra 2005. V rámci tohto kola nedošlo k 15.11.2005 k uzatváraniu zmlúv.

Štvrté (mimoriadne) kolo prijímania žiadostí v roku 2005 v rámci SOP PaRV bolo uskutočnené s cieľom vyškolenia potenciálnych žiadateľov na predkladanie kvalitných projektov. PPA toto kolo uskutočnila v rámci opatrenia 2.4. Vzdelávanie v termíne od 2. 9. do 16. 9. 2005. Počas tohto kola bolo prijatých 22 projektov, ktorých celkový požadovaný príspevok z verejných zdrojov predstavoval 24,84 mil. Sk. Doposiaľ neboli v rámci tohto kola uzatvárané zmluvy.

Z vyššie uvedeného vyhodnotenia vyplýva, že v roku 2005 boli zrealizované všetky vládou SR schválené termíny preberania žiadostí a navyše bolo uskutočnené jedno mimoriadne výberové kolo.

Celkove v rámci doteraz uskutočnených kôl preberania žiadostí v rokoch 2004 a 2005 PPA dostala 2 727 žiadostí o podporu s požiadavkami na verejné zdroje 17,57 mld. Sk. Keďže finančný plán verejných zdrojov SOP PaRV na roky 2004-2006 predstavuje len 9,72 mld. Sk, požiadavky tak prekročili možnosti tohto plánu o cca 81 %. K 15. 11. 2005 PPA vyradila len 71 žiadostí, čo svedčí o masívnej propagačnej činnosti programu, o zúročení skúseností s programom SAPARD a o kvalite a prehľadnosti metodických usmernení pre žiadateľov o NFP. Doposiaľ bolo schválených 1 134 projektov so schváleným príspevkom z verejných zdrojov vo výške 6,215 mld. Sk, čo predstavuje 64% z rozpočtu rokov 2004-2006. Skutočne realizované platby predstavujú 1,261 mld. Sk (12,98% rozpočtu rokov 2004-2006). K 15.11.2005 bolo ukončených 184 projektov v celkovej výške podpory 650,3 mil. Sk.

2/ Ministerstvo hospodárstva SR

V prípade opatrení SOP PS prostriedky alokované na skrátené programové obdobie 2004 – 2006 boli v rámci výziev vyhlásených v roku 2004 s výnimkou nižšie uvedených nakontrahované. 

V roku 2005 RO pre SOP PS po ukončení hodnotiaceho procesu a na základe zostatku prostriedkov po podpise zmlúv vyhlásil výzvu pre Opatrenie 1.2 - Podpora budovania a rekonštrukcie infraštruktúry – oblasť budovania priemyselných parkov a rekonštrukcie výrobných hál, v období od 6.6.2005 do 9.9.2005. Na výzvu bolo  alokovaných 730 mil. Sk. 
Počet prijatých projektov bol 17 vo výške žiadaného NFP 2 152 mil. Sk, v súčasnom období prebieha hodnotiaci proces.

V prípade Opatrenia 1.5 - Rozvoj zahraničnej spolupráce a image SR - plánuje RO pre SOP PS vyhlásiť výzvu v priebehu januára 2006 s indikatívnou výškou alokovaných prostriedkov 70 mil. Sk. Termín bol zadefinovaný vzhľadom na charakter opatrenia tak, aby predpokladané ukončenie hodnotiaceho procesu a podpis zmlúv korešpondoval s termínom konania výstav, ktoré vo väčšine prípadov predstavujú hlavný predmet projektu.

Po schválení navrhovanej realokácie finančných prostriedkov z opatrenia 1.5 do opatrenia 1.2 Európskou komisiou RO pre SOP PS plánuje vyhlásiť ďalšiu výzvu na predkladanie projektov pre Opatrenie 1.2 začiatkom roka 2006 (návrh realokácie z Opatrenia 1.5 do Opatrenia 1.2 bol schválený Uznesením vlády SR č. 702/2005 dňa 14.9.2005 a následne Monitorovacím výborom pre SOP PS dňa 21.9.2005).

V prípade Opatrenia 1.3 - Podpora podnikania, inovácií a aplikovaného výskumu –  RO pre SOP PS plánuje vyhlásiť výzvu v priebehu januára 2006 s indikatívnou výškou alokovaných prostriedkov 315 mil. Sk.

3/ Ministerstvo výstavby a regionálneho rozvoja SR 

a/ Operačný program Základná infraštruktúra

V súvislosti s prijatými zmenami v Programovom doplnku k OP ZI, ktoré schválil Monitorovací výbor pre Operačný program Základná infraštruktúra vo februári 2005, týkajúcimi sa podopatrenia 3.1.2 Budovanie a rozvoj zdravotníckej infraštruktúry bola vyhlásená výzva na predkladanie projektov.

Zmeny v Programovom doplnku k OPZI sa týkali upresnenia definície konečných prijímateľov. Nepresná definícia neziskových organizácií spôsobila, že všetky projekty, v ktorých sa o pomoc uchádzali neziskové organizácie, boli v rámci predošlej výzvy diskvalifikované z procesu hodnotenia. 

Nová výzva bola vyhlásená pre obce, mestá, samosprávne kraje a zdravotnícke zariadenia, ktoré sa transformovali na neziskové organizácie podľa zákona NR SR č. 13/2002 Z. z. Okruh subjektov v pôsobnosti žiadateľa, teda zdravotníckych zariadení, na ktoré je možné požiadať o príspevok, sa tiež rozšíril. 

Výzva bola zverejnená v troch denných tlačených periodikách a na internetovej stránke MVRR SR. K 25.11.2005 registruje RO pre OPZI prijatie 9 projektov.

b/ JPD Cieľ 2

Riadiaci orgán pre JPD Cieľ 2 zverejnil 29. júna 2005 výzvu na podávanie projektov pre všetky opatrenia 1.1. až 1.5. Jednotného programového dokumentu NUTS II Bratislava Cieľ 2 s termínom predkladania dokumentácií žiadostí o poskytnutie NFP do 31.8.2005. 

S cieľom zvýšenia čerpania finančných prostriedkov z programu JPD 2 zriadil riadiaci orgán informačné dni pre žiadateľov zo súkromného ako aj verejného sektora každý utorok a štvrtok od 9.00 do 12.00 hod v priestoroch MVRR SR. Na informačných dňoch od 7. júla do 30. augusta 2005 sa zúčastnilo celkom 129 žiadateľov zo súkromného aj verejného sektora. 

Projekty boli spracované kvalitnejšie ako v prvej výzve na predkladanie projektov vďaka zavedeným informačným dňom JPD2.

Počet predložených žiadostí o NFP k 31.8.2005 bolo 72 žiadostí. Počet schválených projektov v rámci všetkých opatrení bolo  47. V súčasnosti  sa pripravuje 47 zmlúv na podpis so žiadateľmi. Výška schválených celkových oprávnených nákladov je 793 312 394,- SK.  

c/ INTERREG IIIA

Program INTERREG IIIA Slovenská republika – Česká republika
Spoločný technický sekretariát (STS) na Ministerstve výstavby a regionálneho rozvoja SR obdržal v rámci prvého kola predkladania projektových žiadostí, ktorého uzávierka bola k 7.1.2005, spolu 41 slovenských projektových žiadostí. 

Prvé zasadnutie Spoločného riadiaceho výboru (SRV) sa uskutočnilo v dňoch 6-7.4.2005 v Luhačoviciach. Na uvedenom zasadnutí bolo z hore uvedených 41 slovenských žiadostí schválených 18 projektov.

V rámci „druhého kola“ predkladania projektov (uzávierka k 7.4.2005) prijal Spoločný technický sekretariát na MVRR SR 20 projektových žiadostí. Druhé zasadnutie SRV sa uskutočnilo dňa 23.6.2005 v Gbeloch. Na tomto zasadnutí bolo schválených 10 slovenských projektov. 

K ďalšiemu termínu na predkladanie projektov k 23.9.2005 obdržal Spoločný technický sekretariát 36 projektových žiadostí, ktoré sa po oficálnom otvorení a zaregistrovaní do ITMS začali hodnotiť po formálnej stránke a na základe kritérií oprávnenosti.

Program INTERREG III A Rakúsko – Slovensko
Do termínu predkladania projektových žiadostí v rámci „prvého kola“ (uzávierka k 4.2.2005) obdržal Spoločný technický sekretariát 35 projektových žiadostí. Tieto boli posudzované na zasadnutí Spoločného riadiaceho výboru (SRV), ktoré sa uskutočnilo v dňoch 25-26.4.2005 v Bratislave. Na tomto zasadnutí bolo schválených 21 slovenských projektov. 

V rámci „druhého kola“ predkladania projektových žiadostí (uzávierka k 17.6.2005) obdržal Spoločný technický sekretariát 51 projektových žiadostí. Tieto boli obdobne ako v programe s Českou republikou formálne vyhodnotené a následne prejednané na zasadnutí Spoločného riadiaceho výboru v dňoch 19-20. októbra v Pezinku. Na tomto zasadnutí bolo schválených 25 projektov, pre ktoré budú pripravené zmluvy s úspešnými žiadateľmi.

K ďalšiemu termínu na predkladanie projektov k 30.9.2005 obdržal Spoločný technický sekretariát 32 projektových žiadostí, ktoré sa po oficálnom otvorení a zaregistrovaní do ITMS začali hodnotiť po formálnej stránke a na základe kritérií oprávnenosti.

Program INTERREG III A Poľská republika - Slovenská republika 
Výzva na predkladanie projektov bola vyhlásená dňa 21.1.2005 a má obdobne ako v programe INTERREG IIIA SR – ČR, resp. INTERREG IIIA SR-Rakúsko kontinuálny charakter. Do termínu na predkladanie projektových žiadostí (24.3.2005) MVRR SR obdržalo 58 projektových žiadostí.  

Na zasadnutí Spoločného riadiaceho výboru, ktoré sa uskutočnilo v dňoch 6-7.2005 v Senci bolo schválených 38 slovenských projektov. 

Ďalší termín pre predkladanie projektov bol po dohode s poľskou stranou stanovený na 17. október 2005. Do tohto termínu obdržal Spoločný technický sekretariát 130 projektových žiadostí, ktoré sa začínajú hodnotiť klasickým spôsobom ako pre ostatné programy INTERREG IIIA.  
 
Program susedstva Maďarsko – Slovensko – Ukrajina
Vzhľadom na nejasnú politickú situáciu na Ukrajine a aj vzhľadom na skutočnosť, že všetky dokumenty súvisiace s výzvou musela schváliť Európska delegatúra v Kyjeve bolo prvé kolo výzvy na predkladanie projektov Programu susedstva Maďarsko – Slovensko – Ukrajina vyhlásené až 10.3.2005 naraz vo všetkých troch zúčastnených krajinách, teda na Slovensku, v Maďarsku i na Ukrajine. V rámci prvého kola výzvy bolo do 10.6.2005 predložených 143 slovenských projektov. Tieto boli obdobne ako v hore uvedených programoch vyhodnotené a následne bolo na zasadnutí Spoločného riadiaceho výboru, ktoré sa uskutočnilo dňa 3.10.2005 v Košiciach, schválených 29 slovenských projektov. Pre tieto projekty pripravuje v súčasnosti MVRR SR zmluvy o poskytnutí NFP s úspešnými žiadateľmi. 

Druhá výzva na predkladanie projektov bola vyhlásená dňa 1. decembra 2005 s možnosťou predkladania projektových žiadostí do 15.2.2006.

4/ Ministerstvo životného prostredia SR
 
V rámci Operačného programu Základná infraštruktúra priority č.2 Environmentálna infraštruktúra boli v roku 2004 publikované štyri výzvy, a to dňa 22.3.2004 a 30.6.2004. Uvedené výzvy zostávajú v platnosti celé programovacie obdobie 2004-2006 a žiadosti o nenávratný finančný príspevok (ďalej ako „ žiadosti o NFP“) je v rámci nich možné predkladať priebežne až do konca roku 2006.
 
V rámci Programu Iniciatívy Spoločenstva INTERREG IIIB CADSES bola riadiacim orgánom v Ríme zverejnená pre všetky opatrenia programu 4. nadnárodná výzva na predkladanie žiadostí o NFP zo štátneho rozpočtu dňa 26.9.2005 a riadiacim orgánom MŽP SR bola pre všetky opatrenia programu zverejnená jedna národná výzva na predkladanie žiadostí o NFP zo štátneho rozpočtu dňa 30.9.2005. Pre rok 2006 je plánované pre všetky opatrenia programu vyhlásenie jednej národnej výzvy na predkladanie žiadostí o NFP zo štátneho rozpočtu riadiacim orgánom MŽP SR.

5/ Ministerstvo práce, sociálnych vecí a rodiny SR

Riadiaci orgán SOP ĽZ z dôvodu začatia realizácie projektov schválených v rámci výzvy 2004/1.3/01, 2004/2.2/01 a 2004/3.2/01 (80 projektov) a veľkého počtu prijatých projektov v rámci druhého kola výziev v roku 2004 (216 projektov) na jednej strane a poddimenzovania administratívnych kapacít odboru sa rozhodol posunúť vyhlásenie výziev na predkladanie projektov na Opatrenia 1.3 a 2.2 až na august 2005. 

Alokácia na výzvu v rámci Opatrenia 1.3 bola 250 mil. Sk (pôvodne plánovaná alokácia v rámci oboch plánovaných výziev – 340 mil. Sk). Počet prijatých projektov bol 242 a celková výška žiadaného NFP je cca 1558 mil. Sk). 

Alokácia na výzvu v rámci Opatrenia 2.2 bola stanovená na 100 mil. Sk (pôvodne plánovaná v rámci oboch výziev 190 mil. Sk) na základe reálne schvaľovaných objemov prostriedkov v rámci tohto Opatrenia. Keďže v rámci tejto výzvy bolo neočakávane prijatých až 142 projektov s celkovou výškou žiadaného NFP cca 825 mil. Sk), RO sa z tohto dôvodu rozhodol zvýšiť alokáciu na cca 161 mil. Sk, čím by schválením príspevkov v tejto sume došlo k zazáväzkovaniu všetkých prostriedkov v rámci Opatrenia 2.2 (250 mil. Sk presunutých v rámci návrhu realokácie do Opatrenia 3.2).

Výzva na Opatrenie 3.2 nebola vyhlásená z dôvodu zaslania návrhu realokácií prostriedkov do tohto Opatrenia na EK (bez realokácií zostatok cca 90 mil. Sk). RO po schválení návrhu na realokácií v EK plánuje vyhlásiť výzvu na toto Opatrenie (predpoklad – I. Q roku 2006) s vyššou alokáciou prostriedkov. 

Dôvod redukcie počtu výziev riadiaci orgán JPD NUTS II Bratislava Cieľ 3 bol v r. 2005 nasledovný: 

Dve výzvy pôvodne plánované na marec boli odložené na júl, vzhľadom na to, že výsledky hodnotenia predchádzajúcej výzvy boli známe až v polovici marca. Vzhľadom na poddimenzovanie administratívnych kapacít odboru bolo organizačne únosnejšie vyhlásiť  ďalšiu výzvu až po uzavretí  predchádzajúcej výzvy.

Zároveň sa ukázalo, že čerpanie v rámci Národných projektov pre opatrenie 1.1 je nižšie, než sa očakávalo. Na dosiahnutie efektívnejšieho čerpania bolo potrebné rozšíriť cieľovú skupinu, čo však bolo podmienené schválením zo strany monitorovacieho výboru, ktorý zasadal až v júni.

Z uvedených dôvodov sa pôvodne štyri výzvy skoncentrovali na dve výzvy, na opatrenia 1.1 a 2.1, vyhlásené  1. júla 2005. Na obe výzvy boli alokované finančné prostriedky vo výške 200 mil. Sk. Suma alokovaná na opatrenie 2.1. bude pravdepodobne ešte zvýšená, ak bude schválená navrhovaná úprava finančných plánov. 

Ministerstvo práce sociálnych vecí a rodiny SR, ako riadiaci orgán IS EQUAL v roku 2005 nezverejnil výzvu na predkladanie projektov.

6/ Ministerstvo školstva SR

Všetky výzvy MŠ SR boli v roku 2005 vyhlásené podľa plánovaného harmonogramu.

Ministerstvo školstva SR v roku 2005 vyhlásilo tri výzvy v rámci Sektorového operačného programu Ľudské zdroje a tri výzvy v rámci Jednotného programovacieho dokumentu NUTS II Bratislava Cieľ 3. 

Dňa 21. marca 2005 MŠ SR zverejnilo výzvu na predkladanie žiadostí o poskytnutie nenávratného finančného príspevku z ESF pre Prioritu 3 v rámci Sektorového operačného programu Ľudské zdroje č. SOP ĽZ-2005-SORO-1 pre dopytovo-orientované projekty. Výzva sa týkala opatrenia 3.1 „Prispôsobenie odbornej prípravy  a  vzdelávania  požiadavkám spoločnosti založenej na vedomostiach“, opatrenia 3.2 „Zvýšenie rozsahu, zlepšenie a širšie poskytovanie ďalšieho vzdelávania s cieľom zlepšiť kvalifikáciu a adaptabilitu zamestnancov“ a podopatrenia 3.3.A „Rozvoj poradenstva o povolaniach a zamestnaniach“ priority č.3 SOP ĽZ. Minimálna výška nenávratného finančného príspevku na jeden projekt bola 1 000 000 Sk, maximálna 8 000 000 Sk. Termín ukončenia výzvy bol 20. máj 2005. Celková suma alokovaná na výzvu predstavovala 480 mil. Sk.
V rámci tejto výzvy bolo predložených 290 žiadostí o poskytnutie nenávratného finančného príspevku (ďalej len „projekty“). Z toho 31 projektov bolo vyradených na základe overovania kompletnosti projektového spisu, 47 projektov bolo zamietnutých na základe 1. kola hodnotenia a 83 projektov bolo odporučených na neschválenie na základe 2. kola hodnotenia Komisiou MŠ SR na výber projektov. Na schválenie bolo odporučených 129 projektov. Celková výška finančného príspevku, ktorý bude pridelený na základe výsledkov hodnotiaceho procesu a po schválení RO, je 437 615 554,19 Sk.

Dňa 21. marca 2005 MŠ SR zverejnilo výzvu na predkladanie žiadostí o poskytnutie nenávratného finančného príspevku z ESF pre súkromný sektor v rámci schémy pomoci de minimis pre Prioritu 3 v rámci Sektorového operačného programu Ľudské zdroje č. SOP ĽZ–2005–SORO–2. Výzva sa týkala opatrenia 3.2 „Zvýšenie rozsahu, zlepšenie a širšie poskytovanie ďalšieho vzdelávania s cieľom zlepšiť kvalifikáciu a adaptabilitu zamestnancov“. Na výzvu sa vzťahovala schéma pomoci de minimis na podporu rozvoja ďalšieho vzdelávania (Schéma DM – 006/04). Minimálna výška nenávratného príspevku na jeden projekt bola 1 000 000 Sk. Maximálna výška nenávratného príspevku na jeden projekt bola 3 500 000 Sk. Termín ukončenia výzvy bol 20. máj 2005. Celková suma alokovaná na výzvu predstavovala 30 mil. Sk.
V rámci tejto výzvy bolo predložených 15 žiadostí o poskytnutie nenávratného finančného príspevku (ďalej len „projekty“). Z toho žiadny projekt nebol vyradený na základe overovania kompletnosti projektového spisu, 5 projektov bolo zamietnutých na základe 1. kola hodnotenia a 5 projektov bolo odporučených na neschválenie na základe 2. kola hodnotenia Komisiou MŠ SR na výber projektov. Na schválenie bolo odporučených 5 projektov. Celková výška finančného príspevku, ktorý bude pridelený na základe výsledkov hodnotiaceho procesu a po schválení RO, je 14 109 304 Sk.
Dňa 17. októbra 2005 MŠ SR zverejnilo výzvu na predkladanie žiadostí o poskytnutie nenávratného finančného príspevku z ESF pre Prioritu 3 v rámci Sektorového operačného programu Ľudské zdroje č. SOP ĽZ-2005-SORO-3 pre dopytovo-orientované projekty pod názvom „Podpora reformy regionálneho školstva“. Výzva sa týka opatrenia 3.1 „Prispôsobenie odbornej prípravy  a  vzdelávania  požiadavkám spoločnosti založenej na vedomostiach“, opatrenia 3.2 „Zvýšenie rozsahu, zlepšenie a širšie poskytovanie ďalšieho vzdelávania s cieľom zlepšiť kvalifikáciu a adaptabilitu zamestnancov“ a podopatrenia 3.3.A „Rozvoj poradenstva o povolaniach a zamestnaniach“ priority č.3 SOP ĽZ. Minimálna výška nenávratného finančného príspevku na jeden projekt je 500 000 Sk, resp. 1 000 000 Sk, maximálna 8 000 000 Sk. Celková suma alokovaná na výzvu predstavuje 350 mil. Sk. Termín ukončenia výzvy je 22. december 2005.

Dňa 21. marca 2005 MŠ SR zverejnilo výzvu na predkladanie žiadostí o poskytnutie nenávratného finančného príspevku z ESF pre Prioritu 2 v rámci Jednotného programovacieho dokumentu NUTS II Bratislava Cieľ 3 č. JPD BA CIEĽ 3-2005-SORO-1. Výzva sa týkala opatrenia 2.1 „Stimulovanie a skvalitňovanie vzdelávania pre potreby zamestnávateľov a podnikateľského sektora“ a opatrenia 2.2 „Zlepšenie kvality zamestnania a konkurencieschopnosti Bratislavského regiónu prostredníctvom rozvoja ľudských zdrojov v oblasti výskumu a vývoja“. Minimálna výška nenávratného finančného príspevku na jeden projekt bola 1 000 000 Sk a maximálna výška nenávratného finančného príspevku na jeden projekt bola 8 000 000 Sk. Termín ukončenia výzvy bol 20. máj 2005. Celková suma alokovaná na výzvu predstavovala 250 mil. Sk.
V rámci tejto výzvy bolo predložených 64 žiadostí o poskytnutie nenávratného finančného príspevku (ďalej len „projekty“). Z toho 5 projektov bolo vyradených na základe overovania kompletnosti projektového spisu, 9 projektov bolo zamietnutých na základe 1. kola hodnotenia a 2 projekty boli odporučené na neschválenie na základe 2. kola hodnotenia Komisiou MŠ SR na výber projektov. Na schválenie bolo odporučených 48 projektov. Celková výška finančného príspevku, ktorý bude pridelený na základe výsledkov hodnotiaceho procesu a po schválení RO, je 251 228 637 Sk.
Dňa 21. marca 2005 MŠ SR zverejnilo výzvu na predkladanie žiadostí o poskytnutie nenávratného finančného príspevku z ESF pre súkromný sektor v rámci schémy pomoci de minimis pre Prioritu 2 v rámci Jednotného programovacieho dokumentu NUTS II Bratislava Cieľ 3 č. JPD BA Cieľ 3–2005–SORO–2. Výzva sa týkala opatrenia 2.1 „Stimulovanie a skvalitňovanie vzdelávania pre potreby zamestnávateľov a podnikateľského sektora“. Na výzvu sa vzťahovala schéma pomoci de minimis na podporu rozvoja ďalšieho vzdelávania (Schéma DM – 006/04). Termín ukončenia výzvy bol 20. máj 2005. Minimálna výška nenávratného finančného príspevku na jeden projekt bola 1 000 000 Sk, maximálna výška nenávratného finančného príspevku na jeden projekt bola 3 500 000 Sk. Celková suma alokovaná na výzvu predstavovala 30 mil. Sk.
V rámci tejto výzvy bolo predložených 12 žiadostí o poskytnutie nenávratného finančného príspevku (ďalej len „projekty“). Z toho 1 projekt bol vyradený na základe overovania kompletnosti projektového spisu, 1 projekt bol zamietnutý na základe 1. kola hodnotenia a 4 projekty boli odporučené na neschválenie na základe 2. kola hodnotenia Komisiou MŠ SR na výber projektov. Na schválenie bolo odporučených 6 projektov. Celková výška finančného príspevku, ktorý bude pridelený na základe výsledkov hodnotiaceho procesu a po schválení RO, je 16 610 878 Sk.
Dňa 17. októbra 2005 MŠ SR zverejnilo výzvu na predkladanie žiadostí o poskytnutie nenávratného finančného príspevku z ESF pre Prioritu 2 v rámci Jednotného programovacieho dokumentu NUTS II Bratislava Cieľ 3 č. JPD BA CIEĽ 3-2005-SORO-3. Výzva sa týka opatrenia 2.1 „Stimulovanie a skvalitňovanie vzdelávania pre potreby zamestnávateľov a podnikateľského sektora“. Minimálna výška nenávratného finančného príspevku na jeden projekt je 500 000 Sk, resp. 1 000 000 Sk a maximálna výška nenávratného finančného príspevku na jeden projekt je 8 000 000 Sk. Celková suma alokovaná na výzvu predstavuje 120 mil. Sk. Termín ukončenia výzvy je 22. december 2005.

Samotný odpočet plnenia zverejňovania výziev na predkladanie projektov na rok 2005 podľa uznesenia vlády SR 5/2005 B.2 je nasledovný:

1/ Ministerstvo pôdohospodárstva SR

V roku 2005 boli vyhlásené 2 výzvy. V rámci prvej výzvy boli uskutočnené 3 kolá preberania žiadostí.

Riadiaci orgán	Názov operačného programu	Opatrenie	Plánovaný termín vyhlásenia výzvy r. 2005	Skutočný 
termín
vyhlásenia výzvy
r. 2005	Poznámka	
Ministerstvo pôdohospodárstva SR	SOP „Poľnohospodárstvo a rozvoj vidieka“	2.1.1.	1.12.2004	1.12.2004	Preberanie žiadostí  od 1. do 15.2.2005	
		2.1.2.	1.12.2004
	1.12.2004	Detto	
		2.3.2.	1.12.2004
	1.12.2004	Detto	
		1.1.	1.12.2004	1.12.2004	Preberanie žiadostí od 1. do 15.4.2005	
		2.2.1.	1.12.2004
	1.12.2004	Detto	
		2.2.2.	1.12.2004
	1.12.2004	Detto	
		2.3.1.	1.12.2004
	1.12.2004	Detto	
		2.4.	1.12.2004
	1.12.2004	Detto	
		1.2.	1.12.2004	1.12.2004	Preberanie žiadostí od 1. do 15.6.2005	
		2.4.	Mimoriadna výzva	4.7.2005	Preberanie žiadostí od 2. do 16.9.2005	

2/ Ministerstvo hospodárstva SR

Riadiaci orgán	Názov operačného programu	Opatrenie	Plánovaný termín vyhlásenia výzvy r. 2005	Skutočný 
termín
vyhlásenia výzvy
r. 2005	Poznámka	
MH SR	SOP Priemysel a služby	1.2	1.  polrok 2005	06.06.2005	- v rámci výzvy bolo preložených 17 projektov, ktoré sa momentálne nachádzajú v štádiu odborného hodnotenia	
		1.3	1.  polrok 2005	–	- posun termínu na rok 2006 bol ovplyvnený finalizáciou podkladov k výzve, participovali na nej príslušné interné a externé subjekty	
		1.4	1.  polrok 2005	–	- výzva na predkladanie projektov nebude vyhlásená (zostávajúce finančné prostriedky, na ktoré nie sú uzatvorené zmluvy vo výške 694 000 Sk, budú použité na krytie kurzových rozdielov)	
		1.5	1.  polrok 2005	–	- posun termínu na rok 2006 bol ovplyvnený finalizáciou podkladov k výzve, participovali na nej príslušné interné a externé subjekty	
		2.1	1.  polrok 2005	–	- výzva na predkladanie projektov nebude vyhlásená (zostávajúce finančné prostriedky, na ktoré nie sú uzatvorené zmluvy, budú použité na krytie kurzových rozdielov)	
MH SR	IS INTERREG IIIC	–	–	–		

3/ Ministerstvo výstavby a regionálneho rozvoja SR

V rámci OP ZI  bola v roku 2005 vyhlásená jedna  výzva, a to na základe zmeny Programového doplnku k OP ZI. 
V rámci JPD Bratislava Cieľ 2  boli vyhlásené dve výzvy. 
V rámci INTERREG IIIA sú vyhlasované kontinuálne výzvy, okrem programu susedstva. 
Pre slovensko – českú hranicu programu INTERREG III A boli termíny na doručenie projektových žiadostí v nadväznosti na najbližšie zasadnutie SRV : 7.1.2005; 7.4.2005; 23.9.2005.  Výzva je otvorená. 
Pre slovensko – rakúsku  hranicu programu INTERREG III A boli termíny na doručenie projektových žiadostí v nadväznosti na najbližšie zasadnutie SRV: 4.2.2005; 17.6.2005; 30.9.2005. Výzva je otvorená. 
Pre slovensko – poľskú hranicu programu INTERREG III A boli termíny na doručenie projektových žiadostí v nadväznosti na najbližšie zasadnutie SRV : 24.3.2005 a 17.10.2005.
Pre program susedstva boli vyhlásené v 2005 dve výzvy: 1.výzva s termínom doručenia projektov 10.6.2005 
                                                                                            2. výzva (bola vyhlásená 1. 12. 2005)
Riadiaci orgán	Názov operačného programu	Opatrenie	Plánovaný termín vyhlásenia výzvy r. 2005	Skutočný 
termín
vyhlásenia výzvy
r. 2005	Poznámka	
MVRR SR
	Operačný program Základná infraštruktúra	3.1 
podopatrenie 3.1.2 	výzva nebola plánovaná 	    06.07.2005	potreba vyhlásenia výzvy vyvstala zo zmeny programového doplnku a rozhodnutia MV pre OPZI vo februári 2005	
	JPD NUTS II – Bratislava cieľ 2
	1.1. 
	január 2005
júl 2005	29.06.2005
november 2005		
		1.2. 
	január 2005
júl 2005	29.06.2005		
		1.3. 
	január 2005
júl 2005	29.06.2005
november 2005		
		1.4. 
	január 2005
júl 2005	29.06.2005
november 2005		
		1.5. 
	január 2005
júl 2005	29.06.2005		

4/ Ministerstvo životného prostredia SR
Pre iniciatívu Spoločenstva INTERREG IIIB v 2005 bola podaná 4. nadnárodná výzva na predkladanie žiadostí o NFP zo ŠR. 
Riadiaci orgán	Názov operačného programu	Opatrenie	Plánovaný termín vyhlásenia výzvy r. 2005	Skutočný 
termín
vyhlásenia výzvy
r. 2005	Poznámka	
MŽP SR	OP ZI – priorita 2 Environmentálna infraštruktúra	všetky -2.1; 2.2; 2.3; 2.4	
––	
––
	Priebežné podávanie žiadostí.	
Ministerstvo infraštruktúry a dopravy (Rím, Taliansko)	INTERREG IIIB CADSES	všetky	––	26.9.2005		
MŽP SR	INTERREG IIIB CADSES
	všetky	––	30.9.2005		

5/ Ministerstvo práce sociálnych vecí a rodiny SR

Pre SOP Ľudské zdroje aj pre Jednotný programový dokument Cieľ 3 boli v roku 2005 vyhlásené 2 výzvy pre každý program. 
Riadiaci orgán	Názov operačného programu	Opatrenie	Plánovaný termín vyhlásenia výzvy r. 2005	Skutočný 
termín
vyhlásenia výzvy
r. 2005	Poznámka	
MPSVR SR	SOP Ľudské zdroje	1.3	marec 2005	august 2005		
			september 2005	- - -		
		2.2	marec 2005	august 2005		
			september 2005	- - -		
		3.2	marec 2005	- - -		
			september 2005	- - -		
 MPSVR SR	JPD NUTS II Bratislava Cieľ 3	1.1	marec 2005	1.7.2005		
			september 2005	- - -		
		2.1	marec 2005	1.7.2005		
			september 2005	- - - 		

6/ Ministerstvo školstva SR

Riadiaci orgán	Názov operačného programu	Opatrenie	Plánovaný termín vyhlásenia výzvy r. 2005	Skutočný 
termín
vyhlásenia výzvy
r. 2005	Poznámka	
MŠ SR	SOP Ľudské zdroje	3.1 	marec 2005	21. marec 2005	verejný sektor + súkromný sektor	
		3.2 	marec 2005	21. marec 2005	verejný sektor + súkromný sektor	
		3.3.A 	marec 2005	21. marec 2005	verejný sektor + súkromný sektor	
		3.2 	marec 2005	21. marec 2005	schéma de minimis (schéma DM-006/04)	
		3.1 	september 2005	17. október 2005	verejný sektor + súkromný sektor	
		3.2 	september 2005	17. október 2005	verejný sektor + súkromný sektor	
		3.3.A 	september 2005	17. október 2005	verejný sektor + súkromný sektor	
MŠ SR	JPD NUTS II Bratislava Cieľ 3	2.1	marec 2005	21. marec 2005	verejný sektor + súkromný sektor	
		2.2	marec 2005	21. marec 2005	verejný sektor + súkromný sektor	
		2.1	marec 2005	21. marec 2005	schéma de minimis (schéma DM-006/04)	
		2.1	september 2005	17. október 2005	verejný sektor + súkromný sektor	

II. Plánovaný harmonogram výziev na rok 2006

Podľa odborných odhadov riadiacich orgánov a sprostredkovateľských orgánov s prebiehajúcim uzatváraním zmlúv a vyhlasovaním výziev z predchádzajúcich rokov  plánujú riadiace orgány realizovať nasledovné termíny vyhlasovania výziev na predkladanie projektov za jednotlivé opatrenia/podopatrenia operačných programov:

1/ Ministerstvo pôdohospodárstva SR 

Názov operačného programu	Opatrenie	Plánovaný termín vyhlásenia výzvy	Objem finančných prostriedkov určený v rámci výzvy	Poznámka	
SOP Poľnohospodárstvo a rozvoj vidieka	2.3.2. Diverzifikácia poľnohospod. činností	oznámené 1.12.2005,
preberanie žiadostí od 1.2. do 15. 2. 2006	Vo výške  voľných finančných prostriedkov na roky 2004-2006		
	2.1.2. Verejnoprospešné investície (v lesnom hospodárstve)	oznámené 1.12.2005,
preberanie žiadostí od 3.4. do 19. 4. 2006	Vo výške voľných finančných prostriedkov na roky 2004-2006		
	2.3.1. Pozemkové úpravy	oznámené 1.12.2005,
preberanie žiadostí od 2.5. do 17. 5. 2006	Vo výške voľných  finančných prostriedkov na roky 2004-2006		
	2.3.1. Pozemkové úpravy	oznámené 1.12.2005,
preberanie žiadostí od 11.9. do 26. 9. 2006	Vo výške voľných finančných prostriedkov na roky 2004-2006		
	V prípade potreby vyhlásiť ďalšie mimoriadne výzvy				

                                                                                                                                                      

2/ Ministerstvo hospodárstva SR
Názov operačného programu	Opatrenie	Plánovaný termín vyhlásenia výzvy	Objem finančných prostriedkov určený v rámci výzvy	Poznámka	
SOP Priemysel a služby
	1.2

	1. polrok 2006

		reálne vyhlásenie výzvy bude závisieť od množstva schválených projektov predložených v rámci druhej výzvy na predkladanie projektov (uzávierka bola 09.09.2005) a od schválenia návrhu realokácie finančných prostriedkov v rámci Priority 1 SOP PS zo strany EK	
	1.3	január 2006	315 mil. Sk	uvedený objem alokovaných prostriedkov je len indikatívny	
	1.5	január 2006	70 mil. Sk	uvedený objem alokovaných prostriedkov je len indikatívny	
INTERREG IIIC	-	-	-		

3/ Ministerstvo výstavby a regionálneho rozvoja SR
Názov operačného programu	Opatrenie	Plánovaný termín vyhlásenia výzvy	Objem finančných prostriedkov určený v rámci výzvy	Poznámka	
            OPZI	-	-	-	-	
JPD NUTS II – Bratislava cieľ 2
	1.1.
	február 2006
máj 2006
september 2006	1 602 141 390 Sk
	V závislosti od počtu predložených žiadostí	
	1.2.
	február 2006
máj 2006
september 2006	804 336 617 Sk
	V závislosti od počtu predložených žiadostí	
	1.3.
	február 2006
máj 2006
september 2006	1 065 526 252 Sk
	V závislosti od počtu predložených žiadostí	
	1.4.
	február 2006
máj 2006
september 2006	338 643 607 Sk
	V závislosti od počtu predložených žiadostí	
	1.5.
	február 2006
máj 2006	59 965 818 Sk
	V závislosti od počtu predložených žiadostí	
INTERREG III A 
SR-ČR	Celý program	Kontinuálna aj v roku 2006 – predpoklad ukončenia v závislosti od doručených projektov – cca. február 2006	Zostávajúce finančné prostriedky
programu – cca. 20 %		
INTERREG III A 
SR-AT	Celý program	Kontinuálna aj v roku 2006 – predpoklad ukončenia v závislosti od doručených projektov – cca. február 2006	Zostávajúce finančné prostriedky
programu - cca. 20 %		
INTERREG III A
 SR-PL	-	-	-	Nepredpokladá sa výzva v roku 2006	
Program susedstva SK-HU-UA	Celý program	Predpoklad od decembra 2005 – do februára 2006	cca. 40 % prostriedkov z programu		

4/ Ministerstvo životného prostredia SR

Názov operačného programu	Opatrenie	Plánovaný termín vyhlásenia výzvy	Objem finančných prostriedkov určený v rámci výzvy	Poznámka	
OP Základná infraštruktúra - priorita č.2 Environmentálna infraštruktúra
	všetky	-
	-
	v roku 2004 boli publikované štyri výzvy, dňa 22.3.2004 a 30.6.2004. Uvedené výzvy zostávajú v platnosti pre celé programovacie obdobie 2004-2006 a žiadosti o NFP je možné predkladať priebežne až do konca roku 2006.	
INTERREG IIIB CADSES
	všetky	nie je plánované	nie je plánované	vyčerpanie alokácií	

5/ Ministerstvo práce sociálnych vecí a rodiny SR

Názov operačného programu	Opatrenie	Plánovaný termín vyhlásenia výzvy	Objem finančných prostriedkov určený v rámci výzvy	Poznámka	
SOP Ľudské zdroje	1.3.	marec	200 mil. Sk		
	3.2.	február	300 mil. Sk
	Výška alokácie závisí od schválenia návrhu realokácií EK	
JPD NUTS II Bratislava Cieľ 3	2.1.	máj 2006	500 mil. Sk	Výška alokovanej sumy závisí od schválenia návrhu na zmeny finančných plánov zo strany EK	
	1.2.	máj 2006	200 mil. Sk	Výška alokovanej sumy je podmienená schválením zmeny  v Doplnku	
	1.1.	máj 2006	80 mil. Sk	Výška sumy závisí od intenzity čerpania finančných prostriedkov v rámci Národných projektov	
EQUAL	_	_	_	Výzva sa nezverejňuje z dôvodu, že všetky finančné prostriedky sú zazáväzkované	

6/ Ministerstvo  školstva SR

Názov operačného programu	Opatrenie	Plánovaný termín vyhlásenia výzvy	Objem finančných prostriedkov určený v rámci výzvy	Poznámka	
SOP Ľudské zdroje	3.1. 	marec 2006
	100 mil. Sk	verejný sektor + súkromný sektor	
	3.2.	marec 2006
	70 mil. Sk	verejný sektor + súkromný sektor	
	3.2.	marec 2006
	20 mil. Sk	schéma de minimis (schéma DM-006/04)	
	3.3 A	_	_	výzva vyhlásená nebude, nakoľko finančná alokácia je už vyčerpaná	
JPD NUTS II Bratislava Cieľ 3	2.1.	marec 2006	40 mil. Sk	verejný sektor + súkromný sektor	
	2.2.	marec 2006
	30 mil. Sk	verejný sektor + súkromný sektor	
	2.1.	marec 2006	10 mil. Sk	schéma de minimis (schéma DM-006/04)